Ludwigsburg
Ludwigsburg on linn Saksamaal Baden-Württembergi liidumaal, Ludwigsburgi kreisi keskus. Asub Neckari orus. Ludwigsburg on tekkinud lossi juurde, mis ehitati Württembergi hertsogi Eberhard Ludwigi residentsiks 1704 kuni 1733. See on tänapäeval suurim kahjustamata säilinud barokkloss Saksamaal. Ehitatava lossi juurde tekkinud asula sai 1718 linnaõigused. Linnas asub pedagoogikakõrgkool. Ludwigsburgis on sündinud keemik Karl Pfizer.